MT
C 463/22
Il-Ġurnal Uffiċjali tal-Unjoni Ewropea
5.12.2022
IL-QORTI ĠENERALI Sentenza tal-Qorti Ġenerali tat-28 ta’ Settembru 2022 – Leino-Sandberg vs Il-Parlament (Kawża T-421/17 RENV) (1) (Aċċess għal dokumenti – Regolament (KE) Nru 1049/2001 – Dokument dwar id-deċiżjoni li tirrifjuta lil terz l-aċċess sħiħ għat-tabelli tat-trilogi li jirrelataw mal-Proposta ta’ Regolament tal-Parlament u tal-Kunsill dwar l-Europol u li jħassru d-Deċiżjonijiet 2009/371/ĠAI u 2005/681/ĠAI – Rifjut ta’ aċċess – It-tieni inċiż tal-Artikolu 4(2) tar-Regolament (KE) Nru 1049/2001 – Eċċezzjoni dwar il-protezzjoni tal-proċeduri ġudizzjarji u tal-opinjonijiet legali) (2022/C 463/29) Lingwa tal-kawża: l-Ingliż Partijiet Rikorrent: Päivi Leino-Sandberg (Ħelsinki, il-Finlandja) (rappreżentanti: O. Brouwer, B. Verheijen u S. Schubert, avukati) Konvenut: Il-Parlament Ewropew (rappreżentanti: N. Görlitz u J. C. Puffer, aġenti) Intervenjent insostenn tar-rikorrenti: Ir-Repubblika tal-Finlandja (rappreżentant: M. Pere, aġent), Ir-Renju tal-Isvezja (rappreżentanti: C. Meyer Seitz, H. Shev, H. Eklinder, A. Runeskjöld, M. Salborn Hodgson u R. Shahsavan Eriksson, aġenti)
Suġġett Permezz tar-rikors tagħha bbażat fuq l-Artikolu 263 TFUE, ir-rikorrenti titlob l-annullament tad-Deċiżjoni A(2016) 15112 tal-Parlament Ewropew, tat-3 ta’ April 2017, li tirrifjuta li tagħtiha l-aċċess għad-Deċiżjoni A (2015) 4931 tal-Parlament, tat-8 ta’ Lulju 2015, indirizzata lil Emilio De Capitani.
Dispożittiv 1) Id-Deċiżjoni A(2016) 15112 tal-Parlament Ewropew, tat-3 ta’ April 2017, li tirrifjuta li tagħti lil Päivi Leino-Sandberg l-aċċess għad-Deċiżjoni A(2015) 4931 tal-Parlament, tat-8 ta’ Lulju 2015, indirizzata lil Emilio De Capitani, hija annullata.
2) Il-Parlament huwa kkundannat ibati l-ispejjeż tiegħu stess kif ukoll dawk sostnuti minn Päivi Leino-Sandberg.
3) Ir-Repubblika tal-Finlandja u r-Renju tal-Isvezja għandhom ibatu l-ispejjeż tagħhom stess.
(1)
ĠU C 293, 4.9.2017
Sentenza tal-Qorti Ġenerali tat-12 ta’ Ottubru 2022 – Corneli vs BĊE (Kawża T-502/19) (1) (“Unjoni Ekonomika u Monetarja – Unjoni Bankarja – Ristrutturazzjoni u riżoluzzjoni tal-istituzzjonijiet ta’ kreditu – Miżuri ta’ intervent bikri – Deċiżjoni tal-BĊE li Banca Carige SpA titqiegħed taħt amministrazzjoni temporanja – Rikors għal annullament – Rikors ippreżentat minn azzjonist – Locus standi – Interess distint minn dak tal-bank – Ammissibbiltà – Żball ta’ liġi fid-determinazzjoni tal-bażi legali – Interpretazzjoni konformi tad-dritt nazzjonali mill-qorti tal-Unjoni – Limitu – Projbizzjoni li d-dritt nazzjonali jiġi interpretat contra legem”) (2022/C 463/30) Lingwa tal-kawża: it-Taljan Partijiet Rikorrent: Francesca Corneli (Velletri, l-Italja) (rappreżentanti: M. Condinanzi, L. Boggio u F. Ferraro, avukati)